b"\n_START_ARTICLE_\nDe 39 artikler\n_START_PARAGRAPH_\nDe 39 artikler eller Articles of Religion er den anglikanske kirkes officielle l\xc3\xa6regrundlag efter bruddet med romerkirken i 1530'erne._NEWLINE_\xc3\x86rkebiskop Thomas Cranmer havde 1538 udf\xc3\xa6rdiget nogle artikler med den augsburgske konfession som forbillede, og efter revisioner i blandt andet 1553 og 1563 blev artiklerne 1571 godkendt af parlamentet som l\xc3\xa6regrundlag for den engelske kirke/anglikanske kirke og optaget i kirkens liturgibog Book of Common Prayer. Artiklerne er udformet s\xc3\xa5 fl\xc3\xb8jene i den anglikanske kirke har kunnet acceptere l\xc3\xa6regrundlaget, om end i forskellig tolkning."